PFUNDS
రూ.5.30 లక్షల కోట్లతో ఫండ్స్‌సంస్థ నిర్వహణ ఆస్తులు
ముంబై: దేశీయంగా ఉన్న మ్యూచువల్‌ ఫండ్‌సంస్థలు ఇప్పటివరకూ మార్కెట్లలో 500 స్కీంలకుపైగా విడుదలచేసాయి. ప్రస్తుతం నిర్వహణ ఆస్తులుచూస్తే ఐదులక్షల కోట్లుగా ఉన్నప్పటికీ ఎక్కువ సంస్థలు కేవలం కొన్ని స్కీంలపైనే శ్రద్ధ చూపిస్తున్నాయి. వాల్యూరీసెర్చి ఆన్‌లైన్‌ సర్వేప్రకారం చూస్తే 20 ఈక్విటీ స్కీమ్స్‌ మొత్తం నిర్వహణాస్తుల్లో 40శాతంగా ఉంది.
ఎక్కువ కంపెనీలు ఈ 20 స్కీంలపైనే దృష్టిపెట్టాయి. ఈ స్కీంలు ఎక్కువగా ధనవృద్ధి స్కీంలే ఉన్నాయి. 20 స్కీంలలో టర్నోవర్‌ చూస్తే 10వేల కోట్లుగా ఉంది. హెచ్‌డిఎఫ్‌సి మ్యూచువల్‌ఫండ్‌ ఈక్విటీ ఫండ్‌, టాప్‌ 200 ఫండ్‌; మిడ్‌క్యాప్‌ ఆపర్చునిటీస్‌ ఫండ్‌, టాక్స్‌సేవర్‌ఫండ్‌ వంటివి ఈ టాప్‌ 20 జాబితాలో ఉన్నాయి. ఈ స్కీం లు మొత్తం సమిష్టింగా 50వేల కోట్ల సంపదను పర్యవేక్షిస్తున్నాయి. ఐసిఐ సిఐ ప్రుడెన్షియల్‌ వాల్యుడిస్కవరీ ఫండ్‌, ఫోకస్డ్‌ బ్లూచిప్‌ ఫండ్‌, డైన మిక్‌ఫండ్‌ సంస్థలు 32,800 కోట్లు ఆస్తులను పర్యవేక్షిస్తున్నాయి. పరి శ్రమరంగనిపుణులు మాత్రం కొన్ని స్కీంలకు ఎక్కువ మార్కెట్‌ విలువలు చూపిస్తున్నారన్న విమర్శలు కూడా చేస్తున్నారు. ప్రస్తుతం నిర్వహి స్తున్న టర్నోవర్‌ను చూస్తే హెచ్‌డిఎఫ్‌సి ఈక్విటీ16,653 కోట్లుగాఉంది. ఐసిఐసిఐ ప్రుడెన్షియల్‌ వాల్యుడిస్కవరీ 15,588 కోట్లు, బిర్లా సన్‌లైఫ్‌ఫ్రంట్‌లైన్‌ ఈక్విటీ 14,884కోట్లు, హెచ్‌డిఎఫ్‌సి మిడ్‌ క్యాప్‌ ఆపర్చునిటీస్‌ 13,827 కోట్లు, ఎస్‌బిఐ ఇటిఎఫ్‌ నిఫ్టీ 13,489 కోట్లు, హెచ్‌డిఎఫ్‌సి టాప్‌200 13,123కోట్లు ఐసిఐసిఐప్రు ఫోకస్డ్‌ బ్లూచిప్‌ ఈక్విటీ 12,20కోట్లు, యాక్సిస్‌లాంగ్‌టర్మ్‌ ఈక్విటీ 11,144కోట్లు, ఎస్‌బిఐబ్లూచిప్‌ 10,934కోట్లు, ఫ్రాంక్లిన్‌ఇండియా ప్రైమా ప్లస్‌ 9930కోట్లుగా ఉంది. ఆపై తదుపరి పదిస్కీంలలో రూ.68వేల కోట్లు నిర్వహణాస్తులు ఫండ్‌సంస్థలు పర్యవేక్షిస్తున్నట్లు అంచనా. మొత్తంగాచూస్తే ఈక్విటీ విభాగంలో ఫండ్‌ఆస్తులు 5.30 లక్షల కోట్లుగా ఉన్నాయి.